Folketing
2005-06-16

vi har lyttet og lyttet og lyttet, og vi har lyttet til handicaporganisationerne. Det er jo således, at der er en lang række tiltag i den lovgivning, vi nu skal til at vedtage, som i den grad imødekommer handicaporganisationerne. Hele organisationen af VISO er i den grad blevet positivt modtaget. Så det med at stå her fra Folketingets talerstol og sige, at vi har kørt det her igennem uden at lytte til nogen som helst, er ikke korrekt; det er ikke i overensstemmelse med virkeligheden. Så igen til det om seriøsiteten: Vi fik jo ikke noget svar på, om det er det niveau, der skal være afgørende for, om man indgår et forlig, altså, om det er navnet på de pågældende forhandlere fra Venstre, der skal være afgørende for, om man indgår forliget. Jeg synes ikke, det er værdigt i de her forhandlinger, at det er det, der er udslagsgivende for, om Socialdemokraterne går med i forhandlingerne og går med i forliget eller ej. (Kort bemærkning).